open-index/open-wikipedia-markdown huggingface dataset:
1653

**1653** (MDCLIII) கிரெகொரியின் நாட்காட்டியில் ஒரு புதன்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் சனிக்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* சனவரி-சூன்]] - சுவிட்சர்லாந்தில் உழவர் போர் இடம்பெற்றது.
* பெப்ரவரி 2 - புதிய ஆம்ஸ்டர்டாம் நகரம் (பின்னர் நியூயார்க் நகரம் எனப் பெயர் மாற்ரம் பெற்றது) அமைக்கப்பட்டது.
* ஏப்ரல் 20 - இங்கிலாந்தில் ஆலிவர் கிராம்வெல் ரம்ப் நாடாளுமன்றத்தைக் கலைத்தார்.
* ஆகத்து 8&ndash;10 - முதலாவது ஆங்கிலோ-டச்சுப் போரின் இறுதிச் சமர் இடம்பெற்றது. ஆங்கிலேயக் கடற்படையினர் வெற்றி பெற்றனர்.
* டிசம்பர் 16 - பிரித்தானியாவின் முதலாவது அரசியல் சாசனம் எழுதப்பட்டது. இங்கிலாந்து, இசுக்கொட்லாந்து, அயர்லாந்து இராச்சியங்களின் காப்பாளர் பிரபுவாக ஆலிவர் கிராம்வெல் நியமிக்கப்பட்டார்.
* தாஜ் மகால் கட்டி முடிக்கப்பட்டது.

## பிறப்புகள்

## இறப்புகள்

## மேற்கோள்கள்

*
1654

**1654** (MDCLIV) கிரெகொரியின் நாட்காட்டியில் ஒரு வியாழக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் ஞாயிற்றுக்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* மார்ச் 12&ndash;13 - கொசாக்குகளுக்கும் உருசியப் பேரரசர் முதலாம் அலெக்சேயிற்கும் இடையில் பிரியசுலாவ் நகரில் அமைதி ஒப்பந்தம் கையெழுத்திடப்பட்டது. உக்ரைனில் கெமெல்னீத்ஸ்கி எழுச்சி முறியடிக்கப்பட்டது. 1648 இல் ஆரம்பமான இப்போரில் 100,000 யூதர்கள் வரை கொல்லப்பட்டனர்.
* ஏப்ரல் 5 - முதலாவது ஆங்கிலோ-இடச்சுப் போர் முடிவுக்கு வந்தது.
* ஏப்ரல் 12 - ஆலிவர் கிராம்வெல் இங்கிலாந்துக்கும் இசுக்கொட்லாந்துக்கும் இடையில் ஒன்றியம் ஒன்றை ஆரம்பித்தார். இங்கிலாந்து நாடாளுமன்றத்தில் இசுக்கொட்டியப் பிரதிநிதித்துவம் அனுமதிக்கப்பட்டது.
* மே 8 - ஓட்டோ வான் கெரிக் தனது வெற்றிடப்பம்பியை அறிமுகப்படுத்தி, வளிமண்டல அழுத்தத்தின் தாக்கத்தை விளக்கிக் காட்டினார்.
* சூன் 3 - பிரான்சின் பதினான்காம் லூயி முடி சூடினார்.
* சூன் 6 - சுவீடனின் அரசராக பத்தாம் சார்லசு குஸ்தாவ் பதவியேற்றார். பதவியில் இருந்து விலகிய கிறித்தீனா அதே நாளில் கத்தோலிக்க சமயத்துக்கு இரகசியமாக மதம் மாறினார்.
* சூலை - உருசியப் படையினர் சிமொலியென்ஸ்க் நகரைக் கைப்பற்றினர். உருசிய-போலந்துப் போர் ஆரம்பமானது.
* சூலை 10 - ஆலிவர் கிராம்வெல்லைப் படுகொலை செய்ய முயன்ற குற்றத்துக்காக பீட்டர் வவெல், ஜோன் ஜெரார்டு ஆகியோர் இலண்டனில் தூக்கிலிடப்பட்டனர்.
* ஆகத்து 22 - பிரேசிலில் இருந்து 33 யூத அகதிகள் புதிய ஆம்ஸ்டர்டாம் (இன்றைய நியூயோர்க் நகரம்) நகரில் குடியேறினர்.
* செப்டம்பர் 3 - இங்கிலாந்தில் முதலாவது காப்பாளர் நாடாளுமன்றம் கூடியது.
* அக்டோபர் 12 - நெதர்லாந்தின் டெல்ஃப்ட் நகரில் துப்பாக்கித் தொழிற்சாலையில் இடம்பெற்ற வெடிப்பில் நூற்றுக்கும் அதிகமானோர் உயிரிழட்ந்தனர். இறந்தவர்களில் ரெம்பிரான்ட்டின் மாணவரும் ஒருவர்.
* மாலைத்தீவுகள் டச்சுக் கிழக்கிந்தியக் கம்பனியின் பிடியில் வந்தது.

## பிறப்புகள்
* பேத்ரோ கலூங்சோத், பிலிப்பீனிய கத்தோலிக்க மறைப்பணியாளர் (இ. 1672)
 
## இறப்புகள்

## மேற்கோள்கள்

*
சிறுகட்டுக்கொடி

**சிறுகட்டுக்கொடி** (Cocculus) இக்கொடியானது 11 வகையான பேரின கொடிகளில் ஒன்றாகும். இவை பொதுவாக அமெரிக்கா, ஆசியா மற்றும் ஆப்பிரிக்காவின் மிதமான வெப்பமண்டல பகுதில் வளரக்கூடிய தாவரம் ஆகும். இவை ஒரு மருத்துவ குணம் கொண்ட தாவரம்.  இதன் இலைகள் மருத்துவ குணம் கொண்டுள்ளன. ஆனைமிர்தா(Anamirta cocculus) என்ற தாவரத்தில் துணை தாவரம் ஆகும்.

## மேற்கோள்

பகுப்பு:பூக்கும் தாவரங்கள்
பகுப்பு:கொடிகள்
பாயமைப்பு

பாய்க்கப்பல்களில் பாயமைப்பு (Rig) என்பது, பாய்க்கப்பல்களை முன்னோக்கிச் செலுத்துவதற்குக் காற்றின் வலுவைப் பயன்படுத்துவதற்கான ஒரு அமைப்பு ஆகும். இது ஒரு கப்பலில் பாய்மரங்களும், பாய்களும் ஒழுங்குபடுத்தப்பட்டிருக்கும் விதத்தைக் குறிக்கும். இவ்வமைப்பு பாய்மரங்கள். பாய்க்கம்புகள், பாய்கள், வடங்கள் ஆகியவற்றை உள்ளடக்கியது. 

## சொற்களும் வகைப்பாடுகளும்
பாயமைப்பு, முழுக் கப்பலையும் செலுத்துவதற்காக கப்பலின் உடலில் பொருத்தப்படும் பொறிமுறை அமைப்பு ஆகும். இந்த அமைப்பில், வடத்தொகுதி (நிலைகளையும், வடிவத்தையும் மாற்றுவதற்காக பாயுடனும், பய்க்கம்புகளுடனும் இணைக்கப்படும் வடங்கள்), பாய்கள் (வளித்தகடு, தடித்த துணியாலானது, காற்றைப் பிடிப்பதற்குப் பயன்படுவது), கம்புகள் (பாய்களை இணைப்பதற்கான பாய்மரங்களும், பிற வளைகளும் கம்புகளும்) என்பன அடங்கும். வடங்கள் என்னும் சொல் பொதுவாகக் கப்பலில் பயன்படுத்துவதற்கு முன் சேமித்து வைக்கப்பட்டிருக்கும் வடங்கள், கயிறுகள் போன்றவற்றுக்கே பயன்படுத்தப்படுகின்றது. பயன்படுத்தப்பட்ட பின்னர் அது பாயமைப்பின் ஒரு பகுதியாகிறது.

சில பாய்த் திட்டங்கள் அவற்றின் காற்றியக்க இயல்புகளைக் கருத்திற்கொண்டு குறிப்பிட்ட சில நோக்கங்களுக்காகப் பயன்படுகின்றன. எல்லாப் பாய்க்கப்பல்களும் அவற்றின் உடலமைப்பு, பாயமைப்பு என்பவற்றின் அடிப்படையில் வகைப்படுத்தப்படுகின்றன. 

பழங்காலத்தில் கப்பல்கள் போர்களின்போது துடுப்புக்களை மட்டுமே பயன்படுத்தின. போர்க்கப்பல்கள் முன்னேறிச் செல்லும்போது விரைவாகத் திசையை மாற்றுவதற்குப் பாய்கள் தடையாக அமையக்கூடும். முதன்மைப் பாயமைப்பை ஏற்றுவதற்கும் இறக்குவதற்கும் அதிக நேரம் தேவைப்பட்டதால், முதன்மைப் பாயமைப்பை விட விரைவாக இயக்கத்தக்கதாக இன்னொரு பாயமைப்பையும் உருவாக்கினர். இது அவசரப் பாயமைப்பு எனப்பட்டது. இன்னல்கள் ஏற்பட்டு விரைவாக விலகிச் செல்லவேண்டிய நேரங்களில், முதன்மைப் பாயமைப்பைப் போதிய அளவு விரைவாக விரிக்க முடியாவிட்டால், மேற்குறித்த பாயமைப்பைப் பயன்படுத்த முடியும். இதனாலேயே இது அவசரப் பாயமைப்பு எனப்பட்டது.

## மேற்கோள்கள்

பகுப்பு: பாய்க்கப்பல்கள்
கனவாழை

**கனவாழை**, **கானான்வாழை** என்று அழைக்கப்படும் சிறு தாவரம் ஒரு வெப்ப மண்டல தாவரம் ஆகும். இவை ஆசியா, ஆப்பிரிக்கா போன்ற கண்டங்களில் மூலிகைச்செடியாக இருந்து உதவுகிறது. மேலும் ஹவாய், மேற்கு இந்திய தீவுகள், வட அமெரிக்கா போன்ற நாடுகளிலும் காணப்படுகிறது. இதன் இளம் இலை, வேரின் சாறு செரிமனாத் திறனை மேம்படுத்த மூலிகை மருந்தாக பயன்படுகிறது.

## வாழ்விடம்
[thumb|190px|left|[இந்தியா நாட்டில் ஹைதரபாத் என்ற இடத்தில் காணப்பட்ட *கனவாழை*யின் தோற்றம்'']]
thumb|190px|left|கனவாழை
இவை ஆசியா ஆப்பிரிக்கா போன்ற வெப்ப மண்டல மற்றும் துணை வெப்பமண்டல பகுதில் செழித்து வளரும் தன்மைகொண்டது. சீனா நாட்டில் இந்த தாவரம் ஈரமான் பகுதிகளில் கடலுக்கு அருகில் 2300 கீட்டர் தொலைவில் வளரும் தன்மைகொண்டது. மேலும் ஜப்பான் நாட்டின் பலதீவுகளிலும் காணபடுகிறது.

## மேற்கோள்

பகுப்பு:பூக்கும் தாவரங்கள்
பகுப்பு:தமிழ்நாட்டின் தாவரங்கள்
பெருநுவுளி

**பெருநுவுளி**, அல்லது **நரிவிலி** (Cordia obliqua) என்ற இந்த தாவரம் ஒரு மூலிகைத் தாவரம் ஆகும். இதன் கனி மருத்துவத்திற்கு பயன்படுகிறது. இது ஒரு பூத்து காய் காய்க்கும் தாவரம் ஆகும்.
இவை பொதுவாக இந்தியாவின் மேற்கு வங்காளப்பகுதிகளில் காணப்படுகிறது.

## மேற்கோள்

பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
பகுப்பு:பூக்கும் தாவரங்கள்
ரெட் ஹாட் லினக்சு

**ரெட் ஹட் லினக்சு** (*Red Hat Linux*) ரெட் ஹட் நிறுவனத்தால் உருவாக்கப்பட்ட லினக்சு சார்ந்த இயங்குதளமாகும். இது 2004 ஆம் ஆண்டு கைவிடப்பட்டது.

இதன் ஆரம்ப பதிப்பு **ரெட் கட் கொமர்சியல் வினக்சு** (*Red Hat Commercial Linux*) என அழைக்கப்பட்டதுடன் முதலாவதாக 3 நவம்பர் 1994 அன்று வெளியிடப்பட்டது.

## உசாத்துணை

பகுப்பு:லினக்சு
2015 வடகிழக்குப் பருவமழைக் காலம்

இந்தியாவில் 2015 ஆம் ஆண்டிற்கான வடகிழக்கு பருவமழைக் காலம் அக்டோபர் 28 அன்று தொடங்கி டிசம்பர் 31 அன்று முடிந்தது. இக்காலத்தில் தமிழகத்தில் இயல்பான மழையளவை விட 53% அதிகமாக மழை பெய்தது.

## தமிழகத்தில் அதிகப்படியான மழை
* டிசம்பர் 9 அன்று வரை - இயல்பான மழையளவை விட 64% அதிகம்
* டிசம்பர் 16 அன்று வரை - இயல்பான மழையளவை விட 60% அதிகம்
* டிசம்பர் 20 அன்று வரை - இயல்பான மழையளவை விட 59% அதிகம்
* டிசம்பர் 23 அன்று வரை - இயல்பான மழையளவை விட 57% அதிகம்

### சென்னை மாவட்டம்
* நவம்பர் 16 அன்றைய நிலவரப்படி, சென்னை ஏரிகளின் கொள்ளளவில் 70%  நிரம்பியது.
* நவம்பர் 20 அன்றைய நிலவரப்படி, சென்னையில் 20 நாட்களில் 80.71 செ.மீ மழை பதிவாகியது. 115 ஆண்டுகள் வரலாற்றில், இரண்டாவது முறையாக நவம்பர் மாதத்தில் அதிகளவு மழை பெய்திருந்தது.
* டிசம்பர் 2 அன்று வரை, இயல்பான மழையளவை விட 129% அதிகமாக மழை பெய்திருந்தது.

### கடலூர் மாவட்டம்
* டிசம்பர் 2 அன்று வரை, இயல்பான மழையளவை விட 78% அதிகமாக மழை பெய்திருந்தது.

### காஞ்சிபுரம் மாவட்டம்
* டிசம்பர் 2 அன்று வரை, இயல்பான மழையளவை விட 215% அதிகமாக மழை பெய்திருந்தது.

### திருவள்ளூர் மாவட்டம்
* நவம்பர் 25 அன்று வரை, இயல்பான மழையளவை விட 188% அதிகமாக மழை பெய்திருந்தது.

## மாவட்டவாரியாக மழையளவுகள்
2015 ஆம் ஆண்டுக்குரிய வடகிழக்குப் பருவமழைக் காலத்தில் தமிழ்நாட்டின் 5 மாவட்டங்களில் 100 விழுக்காட்டுக்கும் மேல் கூடுதல் மழை பெய்திருந்தது.

## பாதிப்புகள்

## மேற்கோள்கள்

பகுப்பு:வடகிழக்குப் பருவமழை
பகுப்பு:2015 நிகழ்வுகள்
சிறந்த தென்னிந்திய அறிமுக நடிகருக்கான பிலிம்பேர் விருது

**சிறந்த தென்னிந்திய அறிமுக நடிகருக்கான பிலிம்பேர் விருது** என்பது பிலிம்பேர் என்ற இதழால் ஆண்டுதோறும் தென்னிந்திய பிலிம்பேர் விருதுகள் பிரிவின் கீழ் தென்னிந்திய மொழித் திரைப்படங்களில் அறிமுகமாகும் புதிய நடிகருக்கு வழங்கப்படும் விருதாகும்.

## விருது வென்றவர்கள்

## மேற்கோள்கள்

அறிமுக நடிகர்
இசுக்காண்டியம் புரோமைடு

**இசுக்காண்டியம் புரோமைடு** *(Scandium bromide)* என்பது ScBr3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இசுக்காண்டியம் மற்றும் புரோமின் சேர்ந்து உருவாகும் மூவாலைடு சேர்மமான இது  நீருறிஞ்சும் திறன்  கொண்ட, நீரில் கரையக்கூடிய சேர்மமாகும்.
 
## தயாரிப்பு
இசுக்காண்டியம், புரோமின் வாயுவில் எரியும் போது இசுக்காண்டியம் புரோமைடு உருவாகிறது.
:2 Sc(s) + 3 Br2(g) → 2 ScBr3(s)
## பயன்கள்
வழக்கத்திற்கு மாறான Sc19Br28Z4 போன்ற  (இங்கு Z=Mn, Fe, Os அல்லது Ru) சேர்மங்களைத் திண்மநிலை தொகுப்பு முறையில் தயாரிக்க இசுக்காண்டியம் புரோமைடு பயன்படுகிறது. இவ்வகை சேர்மங்கள் அவற்றின் அமைப்பு மற்றும் காந்தப் பண்புகளுக்காக முக்கியத்துவம் பெறுகின்றன.

## மேற்கோள்கள்

பகுப்பு:புரோமைடுகள்
பகுப்பு:இசுக்காண்டியம் சேர்மங்கள்
பகுப்பு:புரோமின் சேர்மங்கள்
பகுப்பு:உலோக ஆலைடுகள்
லினக்சு மின்டு

**லினக்சு மின்டு** (*Linux Mint*) என்பது டெபியன் இயக்கத்தை அடிப்படையாகக் கொண்ட ஒரு லினக்சு வழங்கலாகும். லினக்சு மிண்ட் 2006 ஆம் ஆண்டு முதன் முதலாக வெளியிடப்பட்டது. இதற்கு "Ada" என பெயரிப்பட்டது இது குபுண்டு இயக்கத்தை சார்ந்து இருந்தது. ஒவ்வொரு ஆறு மாத காலத்திற்கு ஒரு முறை, உபுண்டு இயக்கத்தை அடிப்படையாகக் கொண்ட லினக்சு மிண்ட் இயங்கு தளம் வெளியிடப்படுகிறது. லினக்சு மிண்ட் நேரடியாக அகிலத் தொடர் பாட்டையில் இருந்து இயங்க வல்லது.

## சிறப்பு அம்சங்கள்
லினக்சு மிண்ட் பொதுவாக கட்டற்ற மற்றும் திறந்த மூல மென்பொருளாகும், இதில் அடோபி விளாசு போன்ற சில மூடிய மூல மென்பொருள்களும் அடக்கம். லினக்சு மிண்ட் அதிக அளவிலான முக்கிய மென்பொருள்கள் உடன் வெளியிடப்படுகிறது (லிப்ரே அலுவலக தொகுப்பு, பயர்பாக்ஸ், கிம்ப் ) மேலும் மென்பொருள்கள் தேவையென்றால் பொதிகள் நிறுவல் மூலம் நிறுவிக்கொள்ளலாம் . லினக்சு மிண்ட் இயங்குதளத்தில் பல வகையான பயனர் இடைமுகப்புகள் வழங்கப்படுகிறது , விண்டோசு இயங்குதளத்தில் பயன்படுத்தப்படும் பெரும்பாலான மென்பொருள்களை லினக்சிலும் வைன் என்ற மென்பொருள் மூலம் நிறுவி கொள்ளலாம். மேலும் எந்த ஒரு இயங்குதளத்தையும் விர்ச்சுவல்பாக்ஸ்,விஎம்வேர் போன்ற மென்பொருள்கள் மூலம் இயக்கி கொள்ளலாம். லினக்சு மிண்ட் வழங்களில் எண்ணத்தக்க பயனர் இடைமுகங்கள் கிடைக்கின்றன அவையாவன Cinnamon இடைமுகம் ,மேட்,கெடியி, மற்றும் எக்ஸப்சிஇ லினக்சு மிண்ட் வழங்களில் பெரும்பாலன மென்பொருள்கள் பைத்தான் நிரலாக்க மொழி மூலம் உருவாக்கப்படுகிறது, அதற்கான மூல வரிகள் கிட் தளத்தில் கிடைக்கிறது.

## பதிப்புகள்
லினக்சு மின்டு உபுண்டு இயக்கத்தை சார்ந்த பதிப்புகள் உள்ளன. லினக்சு மின்ட்டில் டெபியான் இயக்கத்தை சார்ந்த வழங்கலும் உள்ளது.லினக்சு மின்டு இயங்குதளத்தில் வன்பொருள் உற்பத்தியாளர்கள் உபயோகிக்க கூடிய பதிப்பும் உள்ளன.

## மேம்பாடுகள்
பயனர், நிறுவனங்கள் என லினக்சு மிண்ட் பயன்படுத்தும் யார் வேண்டுமானலும் நன்கொடை அளிக்கலாம்.

## காட்சியகம்


File:Linuxmint-package-managers-synaptic-center.webm|பொதிய மேலகம் பற்றிய அறிமுகம்
படிமம்:Mintupdate.png| மின்டு இற்றைப்படுத்தல்
படிமம்:Mint-Software-Manager.png|லினக்சுமிண்ட் மென்பொருள் மேலகம் வழியே, தேவைப்படும் மென்பொருள்களை நிறுவல்/நீக்கம் செய்து கொள்ளலாம்


## மேற்கோள்கள்

பகுப்பு:2006 மென்பொருள்கள்
பகுப்பு:லினக்சு
பகுப்பு:லினக்சு வழங்கல்கள்
பகுப்பு:உபுண்டு வழங்கல்கள்
பகுப்பு:X86-64 லினக்சு வழங்கல்கள்
யுனிட்டி (பயனர் இடைமுகம்)

**யுனிட்டி** (*Unity*) என்பது உபுண்டு இயங்குதளத்திற்கான குநோம் திரைப்புலச் சூழலுக்கான ஒரு முனையம் ஆகும். இதனை கனோனிக்கல் நிறுவனம் உருவாக்கியது. யுனிட்டி உபுண்டு வெளியீட்டுப் பட்டியல் உபுண்டு நெட்புக் பதிப்பின் தொடக்க முயற்சியாகும்.

## உசாத்துணை

பகுப்பு:கட்டற்ற மேசைக் கணினிப் பணிச்சூழல்கள்
பகுப்பு:உபுண்டு (இயக்குதளம்)
தென்னிந்திய பிலிம்பேர் சிறப்பு விருது

**தென்னிந்திய பிலிம்பேர் சிறப்பு விருது** என்பது பிலிம்பேர் என்ற இதழால் 1963 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் தென்னிந்தியாவில் வெளியாகும் திரைப்படங்களில் பங்காற்றும் நடிகர்கள், இயக்குநர்கள், தயாரிப்பாளர்கள், இசையமைப்பாளர்கள், திரைப்பட கலைஞர்களுக்கு வழங்கப்படும் விருதாகும்.

## மேற்கோள்கள்

சிறப்பு விருது
தென்னிந்திய பிலிம்பேர் விருதுகள்

**தென்னிந்திய பிலிம்பேர் விருதுகள்** என்பது பிலிம்பேர் நிறுவனத்தால் ஆண்டுதோறும் வழங்கப்படும் பிலிம்பேர் விருதுகளின் தென்னிந்திய பிரிவாகும். தென்னிந்திய மொழித் திரைப்படங்களில் சிறப்பான திறமையை வெளிப்படுத்தும் திரைப்பட கலைஞர்களுக்கு இவ்விருது வழங்கப்படுகிறது. 1953ஆவது ஆண்டில் வெளியான திரைப்படங்களுக்கு 1954ஆம் ஆண்டு முதலாக இவ்விருது வழங்கப்பட்டு வருகிறது. தொடக்க காலத்தில் தமிழ், தெலுங்கு மொழிகளுக்கு மட்டும் வழங்கப்பட்ட இவ்விருது 1967ஆம் ஆண்டு முதல் மலையாளம், மற்றும் 1970ஆம் ஆண்டு முதல் கன்னட மொழித் திரைப்படங்களுக்கும் வழங்கப்படுகிறது. ஒவ்வொரு மொழி திரைப்படத்துறைக்கும் தனித்தனியான விருதுகளும், அனைத்திற்கும் சேர்த்து பொதுவான விருதுகளும் வழங்கப்படுகின்றன. பொதுவாக இவ்விருது வழங்கும் விழாக்கள் சென்னை அல்லது ஐதராபாத்து நகரங்களில் நடைபெறுகின்றன.

## வரலாறு
இந்த விருது விழா முதன் முதலில் 1953 ஆம் ஆண்டில் பாலிவுட் பிலிம்பேர் விருதுகளுடன் இணைந்து சென்னையின் கலைவனார் அரங்கத்தில் நடைபெற்றது. பின்னர் விழா தனித்துவமான இசை அகாடமிக்கு மாற்றப்பட்டது.

1953 இல் ஆரம்பத்தில் இந்தி திரையுலகை அங்கீகரித்து விருதுகள் வழங்கப்பட்டது. பின்னர் 1963 ஆம் ஆண்டில் விருதுகளுக்காக தமிழ், தெலுங்கு, பெங்காலி மற்றும் மராத்தி மொழிகளில் சிறந்த படத்தை தேர்வு செய்து விருதுகள் வழங்கப்பட்டன, மேலும் 1966 முதல் மலையாள படங்கள் சேர்க்கப்பட்டன. கன்னடத் திரைப்படங்கள் 1969 இல் நிகழ்வின் ஒரு பகுதியாக மாறியது. 1972 ஆம் ஆண்டில் அனைத்து தென்னிந்திய படங்களிலும் சிறந்த நடிகர், சிறந்த நடிகை மற்றும் சிறந்த இயக்குநர் பிரிவுகளுக்கு விருதுகள் வழங்கப்பட்டன. சிறப்பு விருதுகளுக்கான பிரிவுகள் 1980 களில் அறிமுகப்படுத்தப்பட்டன மற்றும் 1990 களில் சிறந்த இசை அமைப்பாளருக்கான விருது சேர்க்கப்பட்டது.

## அதிக தடவை விருது வென்றவர்கள்

## தமிழகத் திரைப்படத்துறை
2006 ஆம் ஆண்டு நிலவரப்படி, நான்கு திரைப்படத் துறையிலும் ஒவ்வொன்றிலும் மொத்தம் 10 பிரிவுகள் உள்ளன.
* சிறந்த திரைப்படம் (1963-முதல்)
* சிறந்த இயக்குநர் (1972-முதல்)
* சிறந்த நடிகர் (1972-முதல்)
* சிறந்த நடிகை (1972-முதல்)
* சிறந்த துணை நடிகர் (2002-முதல்)
* சிறந்த துணை நடிகை (2002-முதல்)
* சிறந்த இசையமைப்பாளர் (1990-முதல்)
* சிறந்த பாடலாசிரியர் (2005-முதல்)
* சிறந்த பின்னணிப் பாடகர் (2005-முதல்)
* சிறந்த பின்னணிப் பாடகி (1999-முதல்)

### நிறுத்தப்பட்ட விருதுகள்
* சிறந்த நகைச்சுவையாளர் (2002-2006)
* சிறந்த எதிர்நாயகன்  (2002-2006)

### சிறப்பு விருதுகள்
* தென்னிந்திய பிலிம்பேர் சிறப்பு விருது: 1983 முதல் 
* சிறந்த தென்னிந்திய நடிகருக்கான பிலிம்பேர் விமர்சகர்கள் விருது: 2011 முதல் 
* தென்னிந்திய பிலிம்பேர் வாழ்நாள் சாதனையாளர் விருது: 1983 முதல் 
* சிறந்த தென்னிந்திய அறிமுக நடிகருக்கான பிலிம்பேர் விருது: 1990 முதல் 
* சிறந்த தென்னிந்திய அறிமுக நடிகைக்கான பிலிம்பேர் விருது: 1997 முதல்

#### தெலுங்குத் திரைப்படத்துறை
#### மலையாளத் திரைப்படத்துறை
#### கன்னடத் திரைப்படத்துறை

### நிறுத்தப்பட்ட விருதுகள்
* சிறந்த நகைச்சுவையாளருக்கான பிலிம்பேர் விருது – தெலுங்கு: 2002 முதல் 2006 வரை 
* சிறந்த எதிர்நாயகனுக்கான பிலிம்பேர் விருது – தெலுங்கு: 2002 முதல் 2006 வரை

## மேற்கோள்கள்

## வெளியிணைப்புகள்
* 
* Filmfare Awards South 2018 | List of Kannada Filmfare Award Winners
* Filmfare Awards South 2018 | List of Telugu Filmfare Award Winners
* Filmfare Awards South 2018 | List of Malayalam Filmfare Award Winners
* Filmfare Awards South 2018 | List of Tamil Filmfare Award Winners
* 



பகுப்பு:தமிழ்த் திரைப்பட விருதுகள்
தென்னிந்திய பிலிம்பேர் வாழ்நாள் சாதனையாளர் விருது

**தென்னிந்திய பிலிம்பேர் வாழ்நாள் சாதனையாளர் விருது** என்பது பிலிம்பேர் என்ற இதழால் 1972 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது திரைப்படத்துறையில் சிறப்பான நடிப்பை வெளிப்படுத்தும் நடிகருக்கு  வழங்கப்படுகிறது. 

## விருது வென்றவர்கள்

## மேற்கோள்கள்

வாழ்நாள் சாதனையாளர் விருது
யூக்ளிடிய வகுத்தல்

எண்கணிதத்தில் **யூக்ளிடிய வகுத்தல்** (*Euclidean division*) என்பது இரு முழு எண்களின் வகுத்தலைக் குறிக்கிறது. இரு முழுஎண்களின் வகுத்தலின் விளைவாக ஒரு ஈவும் மீதியும் கிடைக்கின்றன. இவ்வாறு பெறப்படும் ஈவும் மீதியும் தனித்தவை என்பதையும், அவற்றுக்கான சில பண்புகளையும் தருகின்ற தேற்றமொன்று உள்ளது. முழுஎண் வகுத்தலின் படிமுறைத் தீர்வுகள், இரு முழுஎண்களை வகுத்து ஈவையும் மீதியையும் கணக்கிட உதவுகின்றன. அவற்றுள் நெடுமுறை வகுத்தல் மிகவும் அறியப்பட்ட ஒன்றாகும். முழுஎண்கள் குறித்த பல கேள்விகளுக்கு, யூக்ளிடிய வகுத்தலும் அதைச் செய்வதற்கான படிமுறைத்தீர்வுகளும் அடிப்படையாக உள்ளன. இரு முழுஎண்களின் மீப்பெரு பொது வகுத்தி காண்பதற்குப் பயன்படும்  யூக்ளிடிய படிமுறைத்தீர்வையும், மீதியை மட்டுமே கருத்தில் கொள்ளும் சமானம், மாடுலோ nஐயும் இதற்கு எடுத்துக்காட்டாகக் கூறலாம்.

## உள்ளுணர்வுவழியான எடுத்துக்காட்டு

9 துண்டுகள் கொண்ட ஒரு உணவுப்பண்டத்தை 4 பேருக்குச் சமமாகப் பிரிக்கவேண்டுமெனில், யூக்ளிடிய வகுத்தலின் படி, 9 ஐ 4 ஆல் வகுக்கக் கிடைக்கும் ஈவு = 2; மீதி = 1. எனவே ஒருத்தருக்கு 2 துண்டுகள் வீதம் நால்வருக்கும் பகிர்ந்தளித்த பின்னர் 1 துண்டு மீதியிருக்கும்.

வகுத்தலின் எதிர்மாறுச் செயலான பெருக்கலைக் கொண்டு இதைச் சரிபார்க்கலாம்:
ஒருவருக்கு 2 துண்டுகள் வீதம் 4 பேருக்குக் கொடுக்கப்பட்டது எனில், 4 &times; 2 = 8 துண்டுகள் அளிக்கப்பட்டு விட்டன; ஒன்று மீதமுள்ளது. எனவே மொத்தத் துண்டுகள் 4 &times; 2 = 8 + 1 = 9. அதாவது 9 = 4 × 2 + 1.

இதனைப் கீழுள்ளவாறு பொதுமைப்படுத்தலாம்:

*a* எண்ணிகையிலான துண்டுகளை *b* நபர்களுக்குச் சமமாகப் பகிர்ந்தளிக்கும்போது ஒவ்வொருவருக்கும்  *q* துண்டுகள் (ஈவு) கிடைத்தது போக *r* (a \ge 0 , b > 0 

:a = bq_1 + r_1  என்பதை நிறைவு செய்யக்கூடிய இரு எதிர்மமில்லா எண்கள்  q_1 , r_1  என்க. (எடுத்துக்காட்டாக, q_1 = 0 , r_1 = a)
:இதில் r_1  ஆக இருந்தால் தேற்ற முடிவு உண்மை.
:மாறாக r_1 > b  எனில்,
:a = bq_2 + r_2 , 0 \le r_2  நிறைவு செய்யும் வகையில் q_2 = q_1 + 1 , r_2 = r_1 - b  ஐக் காணலாம்.
:இதிலும் r_2 > b  எனில்,
:மேலுள்ள முறையில் தொடர்ந்தோமானால், ஒருநிலையில்  
:a = bq + r , 0 \le r  என்பதை நிறைவு செய்யக்கூடிய q = q_k , r = r_k  இரண்டையும் காண முடியும்.

எனவே தேற்றமானது  a \ge 0 , b > 0  எனில் தேற்றம் நிறுவப்படுகிறது. அத்துடன் ஈவு மற்றும் மீதியைக் கணிக்கடுவதற்கான ஒரு எளிய வகுத்தல் படிமுறைத் தீர்வும் கிடைக்கிறது. எனினும் இத்தீர்வுமுறைக்கு *q* படிகள் தேவைப்படும்.

;வகை 2:
:b 

:b' = -b, q' = -q  என எடுத்துக்கொண்டால்,
: a = bq + r  ஆனது a = b'q' + r  எனவும்,  0 \le r  ஆனது  0 \le r  ஆகவும் மாறும். எனவே, *b* a  0 , 
: a' = -a, q' = -q - 1, r' = b - r  என எடுத்துக்கொண்டால்,
: a = bq + r  ஆனது a' = bq' + r'  எனவும்,  0 \le r  ஆனது  0 \le r'  ஆகவும் மாறும். எனவே இந்த வகை ஏற்கனவே நிறுவப்பட்ட முதல் வகையாகிவிடுகிறது.

### தனித்தன்மை
:a = bq + r, \quad 0 \le r  ஐ நிறைவு செய்யும் q, r  
:a = bq' + r', \quad 0 \le r'  ஐ  நிறைவு செய்யும் q' , r'  உள்ளன என்க.

:  0 \le r  -|b|   இரண்டையும் கூட்ட,
: -|b|   எனக் கிடைக்கிறது. அதாவது, 
:  |r - r'| 

:a = bq + r   , a = bq' + r'  இரண்டையும் கழிக்க,
: b(q - q') = (r -r')  கிடைக்கிறது. 
: எனவே  |r - r'|  ஐ |b| வகுக்கும். 
: |r - r'| \not =  0  எனில்  |b| \le |r - r'| ஆகும். இது முந்தைய சமனிலியோடு முரண்படுகிறது.
: எனவே r = r'  ; b(q - q') = 0  
: b \not =  0  என்பதால், q = q' 

எனவே *q*, *r* இன் தனித்தன்மை நிறுவப்படுகிறது.

## குறிப்புகள்

## மேற்கோள்கள்
* 
* 

பகுப்பு:எண்கணிதம்
பகுப்பு:வகுத்தல் (கணிதம்)
யெரெவான் விலங்குக் காட்சிச்சாலை

**யெரெவான் விலங்குக் காட்சிச்சாலை**(Yerevan Zoo), ஆர்மீனியாவில் உள்ள யெரெவானில் உள்ளது.  பரப்பளவைக் கொண்டுள்ள இந்த விலங்குக் காட்சிச்சாலை 1941ஆம் ஆண்டில் நிறுவப்பட்டது.

## விலங்குகள்
இங்கு 204 இனங்களைச் சேர்ந்த 2749 விலங்குகள் உள்ளன. இவற்றில் ஆர்மீனியாவின் பாரம்பரிய விலங்குகளான கருஞ்சிவப்புக் கரடி, ஆடுகள், வைப்பர், மஃப்லான், கருங்கழு ஆகியவையும் அடக்கம். இங்கு உலகின் மற்ற நிலப்பரப்புகளில் வாழும் விலங்குகளான சிங்கம், புலி, கழுதைப்புலி, ஆசிய யானை ஆகியவையும் உள்ளன.

## பாதுகாப்பு
ஆர்மீனியாவில் பலதரப்பட்ட உயிரினங்கள் வசிக்கின்றன. காட்டுவிலங்குகளையும் பண்பாட்டு அடையாளங்களையும் பாதுகாக்கும்பொருட்டு ஓர் அமைப்பு நிறுவப்பட்டது. இது கோஸ்ரோவ் உயிரிக் காப்பகத்தை ஒட்டிய,  பரப்பளவை உடைய நிலப்பரப்பை கையகப்படுத்தியுள்ளது. அந்த அமைப்புடன் யெரெவான் காட்டுவிலங்குக் காட்சிச்சாலையின் நிர்வாகத்தினர் இணைந்து பணியாற்றி, காட்டுவிலங்குகளின் மறுவாழ்வுக்கும், அழியும் நிலையில் உள்ள உயிரினங்களை பாதுகாத்தும் உதவுகின்றனர்.

## கல்வி

இந்த விலங்குக் காட்சிச்சாலையின் நிர்வாகம், யெரெவான் நகராட்சி, காட்டுவிலங்குகளை பாதுகாக்கும் அமைப்பு, ஆம்ஸ்டர்டாமில் உள்ள விலங்குக் காட்சிச்சாலை ஆகியவற்றுடன் ஆலோசித்து, 2012ஆம் ஆண்டில் ஒரு பள்ளியைத் திறந்தது. இந்தப் பள்ளியில் ஆர்மீனியாவின் உயிரிப் பல்வகைமையை பற்றிய பாடங்கள் எடுக்கப்படுகின்றன. காட்டு உயிர்களைத் பாதுகாக்க வேண்டிய அவசியம் மாணவர்களுக்கு வலியுறுத்தப்படுகிறது. சிறப்பு நிகழ்ச்சிகள் ஏற்பாடு செய்யப்பட்டு பள்ளிக் குழந்தைகள் அழைத்து வரப்படுகின்றனர்.

## சீரமைப்பு
இது 2011ஆம் ஆண்டில் காட்டுவிலங்கு பாதுகாப்பு அறக்கட்டளையின் கைக்கு மாறியது. மற்ற விலங்குக் காட்சிச்சாலைகளுடன் இணைந்து செயலாற்றி, இந்த விலங்குக் காட்சிச்சாலை மேம்படுத்தப்பட்டது. இதன் நிலப்பரப்பை அதிகப்படுத்தும் திட்டமும் உள்ளது.

## சான்றுகள்

## இணைப்புகள்

*
* நிகழ்நேரக் காணொளி

பகுப்பு:ஆர்மீனியா
பகுப்பு:வனவிலங்குகள் காப்பகங்கள்
பகுப்பு:யெரெவான்
பகுப்பு:ஆசிய மாதக் கட்டுரைகள் நவம்பர் 2015
பிணைவடக் கம்பம்

**பிணைவடக் கம்பம்** (guyed mast) என்பது தனது உறுதிக்காக பிணை வடங்களில் தங்கியுள்ள மெல்லியதும் உயரமானதுமான ஒரு அமைப்பு ஆகும். பொதுவாகக் கம்பங்கள் தமது எடையைத் தாங்குவதற்குப் போதுமான அமுக்க வலுவைக் கொண்டவை. ஆனால் பக்கவாட்டு விசைகளைத் தாங்கி நிலையாக நிற்கும் வலுவற்றவை. இதனால், இவற்றை நிலையாக நிறுத்துவதற்கு பிணை வடங்கள் அல்லது ஆள் வடங்கள் எனப்படும் இழுவை நிலையில் உள்ள வடங்கள் தேவைப்படுகின்றன. இவ்வடங்களின் ஒரு முனை கம்பத்தின் குறித்த உயரத்தில் உள்ள ஒரு புள்ளியிலும், அடுத்த முனை நிலத்திலும் பிணைக்கப்பட்டிருக்கும். கம்பத்தைச் சுற்றி சம கோண அளவுகளில் இது போன்ற பன பிணை வடங்கள் இருக்கும். இவ்வமைப்பு காற்று விசை போன்ற பக்கவாட்டு விசைகளுக்கு எதிராகக் கம்பத்தை நிலைக்குத்தாக வைத்திருக்கிறது. 

## பயன்பாடுகள்
வானொலி அலைவாங்கிகளுக்குப் பிணைவடக் கம்பங்கள் பெரும்பாலும் பயன்படுகின்றன. கம்பங்கள் அலைவாங்கிகளை அதன் உச்சியில் தாங்கலாம், அல்லது முழுக் கம்பமுமே ஒரு அலை வாங்கியாகச் செயற்படலாம். வானொலி அலைவாங்கிகள் மிகவும் உயரமானவை என்பதால் அவற்றை உறுதியாக வைத்திருப்பதற்குப் பல தொகுதிப் பிணை வடங்கள் தேவை. இரண்டு முதல் நான்கு தொகுதிப் பிணை வடங்கள் கம்பத்தின் வெவ்வேறு உயரங்களை நிலத்துடன் பிணைக்கின்றன. இது கம்பம் நெளியாமல் இருப்பதற்கு அவசியமானது.

பாய்களையும் பிற கூறுகளையும் தாங்குவதற்காகப் பாய்க்கப்பல்களில் அமைக்கப்படும் பாய்மரங்களும் பெரும்பாலும் பிணைமரக் கம்ப வகையைச் சேர்ந்தனவே.

நிலத்திலிருந்து குறித்த உயரங்களில் காலநிலை அளவீடுகளைச் செய்வதற்கும் பிணைவடக் கம்பங்கள் பயன்படுகின்றன. 

## மேற்கோள்கள்

பகுப்பு:கம்பங்கள்
அமுக்க வலு

ஒரு பொருண்மத்தின் **அமுக்க வலு** (*Compressive strength*) என்பது, அதன் மீது தாக்கி அதன் கனவளவைக் குறைக்க முயலும் விசையொன்றை எதிர்க்கும் வலுவைக் குறிக்கும். தாக்கும் விசை அதிகரிக்கும்போது ஒரு நிலையில் பொருண்மம் உடையும் நிலையை அடையும். இது அமுக்க வலுவின் எல்லை எனப்படும். சில பொருண்மங்கள் உடைவதில்லை, ஆனால், மீளமுடியாதபடி உருமாற்றம் அடைகின்றன. இவ்வாறான பொருண்மங்கள் தொடர்பில் அமுக்க வலுவின் எல்லை, அப்பொருண்மம் குறித்த அளவு உருமாற்றம் அடையும் நிலை ஆகும்.

## மேற்கோள்கள்

பகுப்பு:பொருளறிவியல்
சிறந்த தென்னிந்திய ஒளிப்பதிவாளருக்கான பிலிம்பேர் விருது

**சிறந்த ஒளிப்பதிவாளருக்கான தென்னிந்திய பிலிம்பேர் விருது** என்பது பிலிம்பேர் என்ற இதழால் ஆண்டுதோறும் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும்.  இவ்விருது, தென்னிந்திய மொழித் திரைப்படங்களில் சிறப்பான ஒளிப்பதிவை மேற்கொள்ளும் ஒளிப்பதிவாளர்களுக்கு வழங்கப்படுகிறது.

## விருது வென்றவர்கள்
இவ்விருதினைப் பெற்றவர்களும், அவர்கள் இவ்விருதினைப் பெற காரணமாக அமைந்த திரைப்படங்களும் கீழே பட்டியலிடப்பட்டுள்ளன. 

## மேற்கோள்கள்

ஒளிப்பதிவாளர்
பிணை வடம்

**பிணை வடம்** அல்லது **பிணைக் கயிறு** என்பது, தனியாக நிற்கும் உயரமான அமைப்பு ஒன்றின் உறுதிப்பாட்டை அதிகரிப்பதற்காக வடிவமைக்கப்பட்ட இழுவிசையைத் தாங்கக்கூடிய வடம் ஆகும். இவ்வடங்கள் பொதுவாக கப்பற் பாய்மரங்கள், வானொலிக் கம்பங்கள், காற்றாலைகள், பொதுச்சேவைக் கம்பங்கள், கூடாரங்கள் போன்றவற்றில் பயன்படுகின்றன. பிணை வடங்களினால் தாங்கப்படும் மெல்லிய, உயரமான நிலைக்குத்துக் கம்பம் பிணைவடக் கம்பம் எனப்படுகின்றது. வடத்தின் ஒரு முனை அமைப்பின் ஒரு புள்ளியிலும், மற்ற முனை நிலத்திலோ அல்லது அமைப்புக்குச் சற்றுத் தள்ளியிருக்கும் வேறொரு புள்ளியிலோ பொருத்தப்பட்டிருக்கும். சாய்வாக அமைந்த பிணைவடத்தின் இழுவிசையும், அமைப்பின் அமுக்க வலுவும் சேர்ந்து, காற்று விசை, முனைநெம்பு அமைப்புக்களின் சுமை ஆகியவற்றைத் தாங்குவதற்கு அமைப்புக்கு வல்லமையைத் தருகிறது.

பகுப்பு:பிணைவட அமைப்புகள்
வெண்கோட்டம்

**வெண் கோட்டம்** (*Cheilocostus speciosus*) இது ஒரு பேரின பூக்கும் தாவர இனம் ஆகும். இத்தாவரம் தென்கிழக்காசியாவிலிருந்து உலகின் பல பகுதிகளுக்கும் பரவியதாகத் தெரிகிறது. இத்தாவரத்தின் வேகவைத்த கிழங்கு மருத்துவக் குணம் உடையதாக உள்ளது. இத்தாவரம் குயின்ஸ்லாந்து,சுந்தா பெருந் தீவுகள், இந்தோனேசியா, மொரிசியசு, ரீயூனியன், ஹவாய், கோஸ்ட்டா ரிக்கா, பெலீசு, மெலனீசியா,மைக்குரோனீசியா, பிஜி, மற்றும் மேற்கிந்தியத் தீவுகள்  போன்றவற்றில் காணப்படுகிறது.

## விளக்கம்
இதன் கிழங்கு இஞ்சி போன்ற தோற்றம் கொண்டது, ஆனால் இலைகளைக் கண்டு இந்தத் தாவரத்தை வேறுபடுத்திப் பார்க்கலாம். இதன் வேர்ப்பகுதியில் அமைந்துள்ள கிழங்குகளைக்கொண்டு இனப்பெருக்கம் செய்கிறது. பறவைகள் இதன் விதையை உண்ணும் பழக்கம் கொண்டுள்ளது.
இந்தியாவில் மருத்துவத்திற்காகப் பயிரிடப்படுகிறது. ஆனால் மற்ற நாடுகளில் இவை அலங்காரத் தாவரமாகப் பயிரிடப்படுகிறது.

## வாழ்விடம்
இவை சாலையோரக் கால்வாய்களிலும், மலைப்பகுதியின் தாழ்வாரத்திலும் அதிகமாகக் காணப்படுகிறது. இவை மழைக்காலங்களான அக்டோபர் முதல் டிசம்பர் மாதங்களில் அதிகமாக வளரும்.

## மருத்துவக் குணம்
இத்தாவரத்தின் வேர்ப் பகுதி காய்ச்சல், சொறி, ஆஸ்துமா, குடல் அழற்சி மற்றும் குடல் புழுக்கள் போன்ற நோய்களுக்கு ஆயுர்வேதத்தில் பயன்படுத்தப்படுகிறது.

இந்தத் தாவரத்திலிருந்து தயாரிக்கப்படும் ஒருவகையான மேற்பூச்சு திரவியத்தால் பாலியல் கவர்ச்சி ஏற்படும் என காமசூத்திரத்தில் தெரிவிக்கப்பட்டுள்ளது.

## படத்தொகுப்பு

படிமம்:Flower I IMG 9605.jpg|பூ, மேற்கு வங்காளத்தில் எடுக்கப்பட்ட படம்.
படிமம்:Flower & leaves I IMG 9608.jpg|இலை மற்றும் பூ கொல்கத்தாவில் எடுக்கப்பட்ட படம்
படிமம்:Costus speciosus Guadeloupe.JPG|கரிபிய கடலில் அமைந்துள்ள குவாதலூப்பே என்ற தீவில்
படிமம்:Starr 030807-0069 Costus speciosus.jpg|ஹவாய் தீவில் எடுக்கப்பட்ட படம்.
File:Costus speciosus (1).jpg
File:Costus speciosus (4).jpg
File:Costus speciosus (7).jpg 
File:Costus speciosus (9).jpg 


## மேற்கோள்

## மேலும் பார்க்க

*Horticultural Info
*FloriData Info Page

பகுப்பு:பூக்கும் தாவரங்கள்
பகுப்பு:கிழங்குகள்
பகுப்பு:சீனத் தாவரங்கள்
காட்டுத்துமட்டி

**காட்டுத்துமட்டி** (*Cucumis trigonus*) என்பது ஒரு கொடி ஆகும். இது வெள்ளரி இனத்தைச் சார்ந்த கொடி ஆகும். இது முன்னாள் சோவியத்தின் பகுதிகளான மத்திய ஆசியா, இந்தியா, இலங்கை, ஆப்கானித்தான், ஈரான், வடக்கு ஆவுத்திரேலியா ஆகிய இடங்களில் காணப்படுகின்றன. இது வெள்ளரிக் குடும்பக் காய்களைப்போல் தோற்றமளிப்பினும் உண்பதற்குச் ஏற்றதல்ல, அத்தோடு கசப்புச் சுவையுள்ளது. 

## மேற்கோள்

பகுப்பு:பூக்கும் தாவரங்கள்
பகுப்பு:கொடிகள்
வராகமிகிரர்

**வராகமிகிரர்** (*Varahamihira,* பொ.ஊ. 505-587) உச்சையினியில் வாழ்ந்த ஒரு இந்திய வானியலாளர், கணித மேதை மற்றும் சோதிடரும் ஆவார். இவர் வராகர் என்றும், மிகிர் என்றும் அழைக்கப்படுகிறார். இன்றைய மால்வாவிற்கு அருகிலுள்ள அவந்திப் பகுதியில் பிறந்தவர். இவரின் தந்தை ஆதித்தியதாசரும் ஒரு வானியலாளர். மால்வாவின் பழம்பெரும் ஆட்சியாளர் யசோதர்மன் விக்கிரமாதித்தியனின் அவையில் நவரத்தினங்களில் ஒருவராக விளங்கினார்.

## குறிப்பிடத்தக்கப் படைப்புகள்
*பஞ்சசித்தாந்திகம்
*பிருகத்சம்கிதம்
*பிருகத் ஜாதகம்

## பங்களிப்புகள்
### முக்கோணவியல்
வராஹமிஹிராவின் கணித வேலையில் முக்கோணவியல் சூத்திரங்கள் கண்டுபிடிப்பும் ஒன்று.
: \sin^2 x + \cos^2 x = 1 \;\!

: \sin x = \cos\left(\frac{\pi} {2} - x \right) 

: \frac {1 - \cos 2x}{2} = \sin^2x 

வராகமிகிரர், ஆரியபட்டரின் சைன் அட்டவணையின் துல்லியத்தை அதிகரித்துள்ளார்.

### எண்கணிதம்
எண்கணிததில் எதிர்ம எண்கள் மற்றும் பூச்சியத்தின் பண்புகளை வரையறுத்துள்ளார்.

### சேர்மானவியல்
தற்காலத்தில் பாஸ்கலின் முக்கோணம் என அறியப்படும் அமைப்பு பற்றி பண்டைக்காலத்தில் கண்டறிந்த கணிதவியலாளர்களுள் இவரும் ஒருவர். இதனை ஈருறுப்பு குணகங்களைக் கண்டறிய பயன்படுத்தினார்.

### ஒளியியல்
ஒளியியலில் துகள்களின் பின்பரவலால் ஒளிப் பிரதிபலிப்பும், ஊடகங்களுக்குள் ஊடுருவக்கூடிய திறனால் ஒளி விலகலும் நடைபெறுகிறது என்பது இவரது இயற்பியல் பங்களிப்புகளுள் ஒன்றாகும்.

## மேற்கோள்கள்

## வெளியிணைப்புகள்
*
*Pancasiddhantika, Brihat Jataka, Brihat Samhita and Hora Shastra Various editions in English and Sanskrit. (PDF)
*The Brihat Jataka (1905) Pdf edition internet archive

பகுப்பு:இந்தியக் கணிதவியலாளர்கள்
பகுப்பு:505 பிறப்புகள்
பகுப்பு:587 இறப்புகள்
தலைப்பாய்

பாய்க்கப்பல் ஒன்றின் **தலைப்பாய்** என்பது, முன் பாய்மரத்துக்கு முன் பக்கத்தில் பொருத்தப்பட்டிருக்கும் எந்தப் பாயையும் குறிக்கும். மிகப் பொதுவான தலைப்பாய்கள், கயிறு தாங்கு பாய்கள் (staysails) ஆகும். கயிறு தாங்கும் பாய் என்பது முக்கோணப்பாய், செனோவாப்பாய் ஆகியவற்றை உள்ளடக்கியது. பிற தலைப்பாய்கள் எந்தவொரு முன்தலைப்பு வடத்துடனும் தொடர்பின்றி தனியாகப் பொருத்தப்பட்டிருக்கும்.

சில தலைப்பாய்கள் கப்பல் செலுத்தும் குறிப்பிட்ட வேளைகளில் மட்டுமே விரிக்கப்படும். இசுப்பின்னாக்கர் வகைத் தலைப்பாய்கள் காற்றின் திசையில் செல்லும்போது பயன்படுத்தப்படும்.

## மேற்கோள்கள்

பகுப்பு:பாய்க்கப்பல்கள்
கோவைக் குற்றாலம்

**கோவைக் குற்றாலம்** அருவி தமிழ்நாட்டில், கோயம்புத்தூர் நகரின் மேற்கே 35 கி.மீ தொலைவில் மேற்குத் தொடர்ச்சி மலையில் சிறுவாணி மலைகளின் கிழக்குச் சரிவில் அடிவாரத்துக்கு சற்று மேலே அடர்ந்த மலைப்பகுதியில் அமைந்துள்ளது. இந்த அருவி கரடு முரடான ஆபத்தான வழியில் ஓடி வரும் ஒரு சிறிய அருவியாகும். சற்று அகலமாகவும், குறைந்த உயரத்திலிருந்து விழும் பகுதியில் குளிக்கும் பகுதி உள்ளது. இந்த அருவி சிறுவாணி மலைப்பகுதியில் கிழக்குச் சரிவில் நொய்யல் ஆற்றை உருவாக்கும் சிற்றாறுகளில் ஒன்றான பெரியாற்றில் இந்த அருவி உள்ளது. சிறுவாணி மலையின் கிழக்குச் சரிவில் உருவாவதால் சிறுவாணி அருவி எனவும்  அழைக்கப்பட்டாலும் இந்த அருவிக்கு சிறுவாணி ஆற்றுடனோ சிறுவாணி அணையுடனோ தொடர்பு ஏதுமில்லை.  கோடை காலத்தில் பொதுவாக  நீரோட்டம் குறைவாக இருக்கும். இந்த அருவி இயற்கை எழிலுக்கும் குளிர்ச்சியான நீரோட்டத்திற்கும் புகழ் பெற்றது.கோவையிலிருந்து  சாடிவயல் வரை 
பேருந்து தனியார் ஊர்திகளில் செல்லலாம். சாடிவயல் வனத்துறை சோதனைச் சாவடியில் கட்டணம் 50ரூபாய் செலுத்தி   அல்ல அருவிக்கு செல்ல அனுமதி பெறலாம். அங்கிருந்து அடிவாரம் வரை வனத்துறை மூலம் இயக்கப்படும் வண்டியில் மட்டுமே செல்ல முடியும். அடிவாரத்திலிருந்து ஏறத்தாழ ஒரு கிலோமீட்டர் மலைப்பகுதியில் நடந்து சென்று அருவியை அடையலாம்.பாதுகாக்கப்பட்டட கானகப்பகுதியில் அமைந்துள்ளதால் மாலை 5 மணிக்குப் பிறகு பயணிகளுக்கு அனுமதி கிடையாது. வெயில் காலங்களில் இப்பகுதி நல்ல குளிர்ச்சியான காற்றையும், குளிர்ந்த நீரையும் தருவதால் பொதுமக்கள் சுற்றுலா செல்ல  ஏற்றதாக விளங்குகிறது. 

இது கோவையின் முக்கியமான சுற்றுலாத் தலங்களில் ஒன்று. இங்கே பலவகையான பறவைகளையும் விலங்குகளையும் ஒருங்கே காண முடியும். இப்பகுதியில் குரங்குகள் நிறைந்து காணப்படுகின்றன. கோவையிலிருந்து சாடிவயல் வரை அரசுப் பேருந்து செல்கிறது. சாடி வயல் வனத்துறை சோதனைச் சாவடியைக் கடந்து  அரை மணி நேரம் மலைப்பகுதியில் நடந்தால் கோவை குற்றாலத்தை அடையலாம். 

கோவையிலிருந்து சிறுவாணி மற்றும் சாடிவயல் செல்லும் பேருந்துகள் (59C, 59, 14E) இங்கு செல்கின்றன.

## மேற்கோள்கள்


பகுப்பு:கோயம்புத்தூர் மாவட்ட சுற்றுலாத் தலங்கள்
பகுப்பு: கோயம்புத்தூர் மாவட்டத்திலுள்ள அருவிகள்
அம்பிகா ஆறு

thumb|300x300px|வாகல் என்ற இடத்தின் அருகே அம்பிகா ஆற்றின் மீது உள்ள ஒரு பழைய பாலம்
**அம்பிகா** *(Ambika)* என்ற பெயர்  கொண்ட இந்த ஆறு குசராத்து மாநிலத்தின் பெரிய ஆறுகளில் ஒன்றாகும்'''.

மகாராட்டிர மாநிலத்தின் சபுதாரா மலை தொடரில் உருவாகி குசராத்து மாநிலத்தின் வழியாக 136 கிலோ மீட்டர் தூரம் பயணித்து 2715 சதுர கிலோ மீட்டர் பரப்பளவு நிலத்திற்கு வடிகாலாக பலன் தந்து இறுதியில் அரபிக் கடலில் கலக்கிறது  

## குறிப்புகள்

பகுப்பு:மகாராட்டிர ஆறுகள்
தான்சியா நிலவமைப்பு

**தான்சியா நிலவமைப்பு** () என்பது தென்கிழக்கு, தென்மேற்கு மற்றும் வடமேற்கு சீனாவில் காணப்படும் பல்வேறு வகையான நிலவமைப்புகளைக் கொண்ட சிவப்பு நிற அடியுடன் கூடிய நிலைக்குத்து சரிவான குன்றுகளை குறிக்கும்.
இது சீனாவில் காணப்படும் தனித்தன்மை வாய்ந்த ஒரு பாறைத் தொகுதியாகும்.
## மேற்கோள்கள்

பகுப்பு:சீனப் புவியியல்
இருசோடியம் ஐதரசன் ஆர்சனேட்டு

**இருசோடியம் ஐதரசன் ஆர்சனேட்டு** *(Disodium hydrogen arsenate)* என்பது Na2HAsO4.7H2O. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மத்தில் ஒர் உப்பும் ஏழு மூலக்கூறுகள் படிகநீரும் காணப்படுகின்றன. இருந்தாலும் எளிமையைக் கருதி தண்ணீர் மூலக்கூறுகளை வாய்ப்பாட்டிற்கு கணக்கில் கொள்வதில்லை. NaH2AsO4 மற்றும் Na3AsO4 முதலியவை வேறு சோடியம் ஆர்சனேட்டுகள் ஆகும். இருசோடியம் ஐதரசன் ஆர்சனேட்டு ஒர் உயர் நச்சு ஆகும். வெண்மை நிறத்துடன் தண்ணீரில் கரையக்கூடிய உப்பாகவும் இது இருக்கிறது. மேலும் இது ஆர்சனிக் அமிலத்தின் இணைக்கார உப்பாகும்.

## மேற்கோள்கள்


பகுப்பு:ஆர்சனேட்டுகள்
பகுப்பு:சோடியம் சேர்மங்கள்
இடப்பெயர்ச்சி (கப்பல்)

கப்பல்களைப் பொறுத்தவரை, **இடப்பெயர்ச்சி** (*displacement*) அல்லது **இடப்பெயர்ச்சித் தொன்னளவு** (*displacement tonnage*) என்பது, கப்பல் மிதக்கும்போது அது இடம்பெயக்கும் நீரின் எடை ஆகும். இது அக்கப்பலினதும் அதற்குள்ளே இருப்பனவற்றினதும் மொத்த எடைக்குச் சமமாகும். இந்த முறை வணிகக் கப்பல்களைவிடக் கடற்படைக் கப்பல்கள் தொடர்பிலேயே பெரிதும் பயன்படுகிறது. அத்துடன், இந்த எடை பொதுவாக கப்பலின் எரிபொருட்தாங்கி நிரம்பியிருக்கும்போதும், களஞ்சியப் பொருட்கள் அனைத்தும் ஏறப்பட்ட பின்னருமே அளக்கப்படுகின்றது.

மேற்குறித்த இடப்பெயர்வை, கனவளவு, வணிகக் கப்பல்களில் பயன்படும் நிகரத் தொன்னளவு, மொத்தத் தொன்னளவு,  நிலைத்த சுமைத் தொன்னளவு என்பவற்றை உள்ளடக்கிய கொள்ளளவு போன்றவற்றுடன் குழப்பிக்கொள்ளக்கூடாது.

## கணக்கீடு

மரபுவழியாக கப்பல்களின் இடப்பெயர்ச்சி அளவைத் தீர்மானிப்பதற்கு மிதப்புயரக் குறிகள் (அல்லது சுமைக் கோடுகள்) பயன்படுகின்றன. ஒரு வணிகக் கப்பலில் மூன்று தொகுதிக் குறியீடுகள் உள்ளன. ஒரு தொகுதி கப்பல் முகப்பின் வலப்புறம் இடப்புறங்களிலும், இன்னொன்று நடுப்பகுதியிலும், மற்றது பின்பக்கத்திலும் காணப்படும். இந்தக் குறியீடுகளைப் பயன்படுத்திக் கப்பலின் இடப்பெயர்ச்சியை 0.5% துல்லியத்துடன் தீர்மானிக்க முடியும்.

## மேற்கோள்கள்

பகுப்பு:கப்பல் அளவைகள்
யமஹா, டொரகுசு

**டொரகுசு யமஹா** (山葉 寅楠 Yamaha Torakusu; மே 20, 1851, கீ மாகாணம், ஜப்பான் – ஆகத்து 8, 1916) அவர்கள் யமஹா நிறுவனத்தன் நிறுவனர் ஆவார்.

யமாஹா, 1887 ஆம் ஆண்டு தன் முதல் ரீட் ஆர்கன் இசைக் கருவியை உருவாக்கினார். பின் நிப்பான் கக்கி நிறுவனத்தைத் தொடங்கினார். இந்நிறுவனமே பின்னாளில் யமாஹா நிறுவனமாக பெயர் மாற்றம் செய்யப்பட்டது. யமாஹா நிறுவனம் இருசக்கர வாகனங்கள் மற்றும் இசை கருவிகளை உற்பத்தி செய்து வருகிறது.

## பிறப்பு மற்றும் தொடக்க காலம்
யமாஹா, கிசு டொகுகவா(தற்போதைய வகாயாமா) சாமுராய் குடும்பத்தில் பிறந்தார். மேற்கத்திய அறிவியல் மற்றும் தொழில்நுட்பத்தில் எழுந்த ஆர்வத்தின் காரணமாக, தன் குடும்ப வழக்கத்திற்கு மாறாக பொறியியல் பயின்றார். வளர்ந்துவரும் கடிகாரத்தின் பிரபலத்தை அறிந்துகொண்ட யமாஹா, தனது 19 ஆம் வயதில் ஒரு கடிகார உற்பத்தி மற்றும் பழுதுநீக்கும் நிறுவனத்தை ஒசாகாவில் தொடங்கினார். அந்நிறுவனம் தோல்வியடைந்தது. பின் நாகாசாகியில் ஒரு பிரித்தானிய பொறியியலாளரிடம் பயின்று, மருத்துவ கருவிகளை பழுதுநீக்கும் பணிபுரிந்து வந்தார்.

## முதல் இசைக்கருவி வடிவமைப்பு
ஒரு சமயம், சிசுவகா பகுதியில் உள்ள ஹமாமட்சு நகரில் மருத்துவ கருவிகளைப் பழுதுநீக்கும் பணியில் இருந்து வந்தார். அந்நகரம் சற்று ஒதுக்குப்புறமானது. இசைக்கருவிகளை பழுதுநீக்கும் பணியாளர்கள் அங்கு இல்லை. அந்நகர பள்ளி ஒன்று, தன்னிடமிருந்த ஓர் அமெரிக்க தயாரிப்பு ரீட் ஆர்கன் இசைக் கருவியைப் பழுதுநீக்க முயலும்படி அவரை கேட்டுக்கொண்டது. அதனை ஏற்றுக்கொண்டு வெற்றிகரமாகச் செய்து முடித்தார். ஜப்பானில் மேற்கத்திய இசைக்கருவிகளுக்கானச் சந்தையை உணர்ந்த யமாஹா, தன் முதல் ஆர்கனை 1887 ஆம் ஆண்டு வடிவமைத்தார். அக்கருவியைத் தானே தன் தோளில் ஹகோனே மலை வழியாக சுமந்து சென்று டோக்யோ இசை நிறுவனத்திடம் அளித்தார். வரலாற்று சிறப்புமிக்க அவரது இப்பயணம் ஒரு புடைப்பு சிற்பத்தின் வழியாக இன்றும் நினைவுகூரப்படுகிறது.

## நிப்பான் கக்கி நிறுவனம்
யமஹாவின் ஆர்கன் அதன் சுருதி பிழைகளுக்காகப் பெரிதும் விமர்சிக்கப்பட்டது. எனவே, இசை மற்றும் சுருதி அறிவியலை முறையாக பயின்று, நான்கு மாத கடும் உழைப்பிற்குப்பின் முழுமையான ஆர்கன் உருவம் பெற்றது. 1887 ஆம் ஆண்டு ஜப்பானின் முதல் மேற்கத்திய இசைக்கருவி தயாரிப்பு நிறுவனமான யமஹா ஃபுகின் (ஆர்கன்) தயாரிப்பு நிறுவனம் அவரால் தொடங்கப்பட்டது. இது 1889 ஆம் ஆண்டில் 100 ஊழியர்களைக் கொண்டு ஆண்டிற்கு 250 ஆர்கன்கள் உற்பத்தி செய்யும் பெரும் நிறுவனமானது. இந்நிறுவனம் பின்னர் நிப்பான் கக்கி நிறுவனம் (ஜப்பான் இசைக்கருவி தயாரிப்பு நிறுவனம்) எனப் பெயர் மாற்றம் செய்யப்பட்டது.

## விரிவுபடுத்துதல்
1899 ஆம் ஆண்டு ஜப்பான் கல்வி அமைச்சகத்தின் உதவியுடன் ஐக்கிய அமெரிக்க நாடுகளுக்குச் சென்று பியனோ தொழில்நுட்பத்தை அறிந்துவந்தார். நிப்பான் கக்கி நிறுவனம் 1900இல் சிறிய வகை பியனோ உற்பத்தியைத் தொடங்கியது. 1900 இல் பெரிய மரபு வகை பியனோ உற்பத்தியானது. இவை உலக அளவில் பெரும் வரவேற்பைப் பெற்றன. 1914 ஆம் ஆண்டு ஹார்மோனிகா அறிமுகம் செய்யப்பட்டது.

## இறப்பு மற்றும் நினைவு
யமாஹா 1916ஆம் ஆண்டு ஹமாமட்சு நகரில் காலமானார். அவரது நூற்றாண்டின் நினைவாக 1987 ஆம் ஆண்டு நிப்பான் கக்கி நிறுவனம் யமாஹா நிறுவனமாக பெயர் மாற்றம் செய்யப்பட்டது.

## மேற்கோள்கள்

## வெளியிணைப்புகள்
* Photo 

பகுப்பு:1851 பிறப்புகள்
பகுப்பு:1916 இறப்புகள்
பகுப்பு:தொழிலதிபர்கள்
பகுப்பு:ஆசிய மாதக் கட்டுரைகள் நவம்பர் 2015
சிறந்த துணை நடிகருக்கான பிலிம்பேர் விருது – தமிழ்

**சிறந்த துணை நடிகருக்கான பிலிம்பேர் விருது – தமிழ்** என்பது பிலிம்பேர் என்ற இதழால் 2003 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது தமிழகத் திரைப்படத்துறையில் சிறப்பான நடிப்பினை வெளிப்படுத்தும் சிறந்த துணை நடிகருக்கு வழங்கப்படுகிறது. 2002 ஆவது ஆண்டில் நடைபெற்ற 50ஆவது தென்னிந்திய பிலிம்பேர் விருதுகள் விழாவில் இவ்விருது முதன்முறையாக அறிமுகப்படுத்தப்பட்டது. நடிகர் ஜெயராம் இவ்விருதினைப் பெற்ற முதல் நபராவார்.

## விருது வென்றவர்கள்

## மேற்கோள்கள்

துணை நடிகர்
தவசிப்பட்சி

**இந்தியப் பறக்கும் நரி** (Indian flying fox)(*தெரோபசு மீடியசு*, முன்பு *தெரோபசு ஜிகாண்டெசு*), பெரிய இந்திய பழந்திண்ணி வௌவால் என்றும் அறியப்படுகிறது, இது இந்திய துணைக் கண்டத்தை பூர்வீகமாகக் கொண்ட பறக்கும் நரி பேரினமாகும். இது உலகின் மிகப்பெரிய வௌவால்களில் ஒன்றாகும். பல தீநுண்மி நோய்களை மனிதர்களுக்கு கடத்தும் திறன் கொண்டதால், இது ஒரு நோய்த் திசையன் என அறியப்படுகிறது. இது இரவு நேரங்களில் பழுத்த பழங்களான மாம்பழம் மற்றும் வாழைப்பழங்கள் மற்றும் தேன் போன்றவற்றை உண்ணும் வழக்கமுடையது. பழப் பண்ணைகள் மீதான இதன் அழிவுப் போக்குகள் காரணமாக இந்தச் சிற்றினம் பெரும்பாலும் தீங்குயிரியாகக் கருதப்படுகிறது. ஆனால் அதன் மகரந்தச் சேர்க்கை மற்றும் விதை இனப்பெருக்கம் ஆகியவற்றின் நன்மைகள் இதன் பழ நுகர்வு விளைவுகளை விட அதிகமாக உள்ளது.

## பரவலும் வாழ்விடமும்
வங்காளதேசம், பூட்டான், இந்தியா, திபெத், மாலத்தீவுகள், மியான்மர், நேபாளம், பாக்கித்தான் மற்றும் இலங்கை உட்பட இந்திய துணைக் கண்டம் முழுவதும் இந்திய பறக்கும் நரி காணப்படுகிறது.

இது திறந்த மரக்கிளைகளில், குறிப்பாக நகர்ப்புறங்களில் அல்லது கோவில்களில் , நிறுவப்பட்ட பெரிய கூட்டமாக தங்குகிறது. இது சிறிய விட்டம் கொண்ட உயரமான மரங்களில், குறிப்பாக விதான மரங்களில் தங்க விரும்புகிறது. இவை நீர்நிலைகள், மனித குடியிருப்புகள் மற்றும் விவசாய நிலங்களுக்கு அருகாமையில் இருக்க விரும்புகிறது. இந்த வாழ்விடத் தேர்வு உணவு கிடைப்பதைப் பொறுத்தது அமைகின்றது. எடுத்துக்காட்டாக, வௌவால்களின் கூட்டமைப்புகள் வெளிப்புறத் தோட்டங்களைக் கொண்டுள்ளன. இவை இதன் பொதுவான சிக்கனமான உணவுப் பழக்கத்தை ஆதரிக்கின்றன. வசிப்பிடத் தேர்வு மூலம் ஒரு பொதுவான சிக்கனமான உணவை ஆதரிக்கும் இந்த போக்கு, துண்டு துண்டான காடுகளில் பொதுவாகக் கூடுவதற்கு வழிவகுக்கிறது. இங்கு பல்வேறு தாவர இனங்கள் இதன் உணவுப் பழக்கத்தை சிறப்பாகப் பயன்படுத்த அனுமதிக்கிறது.

## தொகுதி வரலாறு
### Phylogeny

## குறிப்புகள்
 

## மேற்கோள்கள்

பகுப்பு:பறவைகள்
அடை

**அடை**(Adai) அல்லது **அடை தோசை** () என்பது ஒரு தோசை வகையை சார்ந்தது. இதில் அரிசி, பருப்பு வகைகள், சிறு தானியங்கள் ஆகியவற்றை பல விதமான  சேர்க்கைகளில் (மசாலா/நறுமணப்பொடிகள்) உடன் ஊறவைத்து, தேங்காய், மிளகாய், உப்பு சேர்த்து அரைத்த மாவில் தோசையாக வட்டவடிவில் சுட்டு எடுக்கும் சுவைமிக்க உணவுப் பண்டம் ஆகும். அடை உடன் தொட்டுகொள்வதற்கு இணை பதார்த்தமாக **பாண்டிச்சேரி சட்னி** அல்லது செட்டிநாடு உணவு முறையில் அவியல் சேர்த்து பரிமாறப்படுகிறது.

## வரலாறு
தோசைகள் தென்னிந்தியாவில் தோன்றின, ஆனால் அதன் துல்லியமான புவியியல் தோற்றம் தெரியவில்லை. வரலாற்றாசிரியர் பி. தங்கப்பன் நாயரின் கூற்றுப்படி, தோசை இன்றைய கருநாடகாவில் உள்ள உடுப்பி நகரத்தில் தோன்றியது. இருப்பினும், உணவு வரலாற்றாசிரியர் கே.டி. ஆச்சாரியாவின் கூற்றுப்படி, சங்க இலக்கியங்களில் உள்ள குறிப்புகள் பழங்காலத் தமிழ் நாட்டில் கிபி 1 ஆம் நூற்றாண்டில், இந்த உணவு ஏற்கனவே பயன்பாட்டில் இருந்ததாகக் கூறுகின்றன. தோசை பற்றிய ஆரம்பகால எழுத்து குறிப்பு 8 ஆம் நூற்றாண்டில் இன்றைய தமிழ்நாட்டின் இலக்கியங்களில் தோன்றியதாக ஆச்சாரியா கூறுகிறார். அதே நேரத்தில் கன்னட இலக்கியத்தில் தோசை பற்றிய ஆரம்ப குறிப்பு ஒரு நூற்றாண்டுக்குப் பிறகு தோன்றுகிறது.

பிரபலமான பாரம்பரியத்தில், தோசையின் தோற்றம் உடுப்பியுடன் இணைக்கப்பட்டுள்ளது. உடுப்பி உணவகங்களுடனான உணவின் தொடர்பு காரணமாக இருக்கலாம் என்று கருதப்படுகிறது. தமிழ்நாட்டில் தயாரிக்கப்படும் தோசை மென்மையாகவும், அடர்த்தியாகவும் இருக்கும். தோசையின் மெல்லிய மற்றும் மிருதுவான பதிப்பு முதன்முதலில் இன்றைய கருநாடகாவில் தயாரிக்கப்பட்டது. மேலும், தோசைக்கான செய்முறையை 12 ஆம் நூற்றாண்டு சமசுகிருதம் கலைக்களஞ்சியமான "மனசோல்லாசா"வில் காணலாம், இது இன்றைய கருநாடகாவில் இருந்து ஆட்சி செய்த மூன்றாம்  சோமேசுவரரால் தொகுக்கப்பட்டது.

இந்தியா சுதந்திரம் அடைந்த பிறகு, தென்னிந்திய உணவுகள் வடக்கில் படிப்படியாக பிரபலமடைந்தன. டெல்லியில், கன்னாட் பிளேஸில் உள்ள "மெட்ராஸ் ஹோட்டல்" தென்னிந்திய உணவு வகைகளை வழங்கும் உணவகங்களில் ஒன்றாகும். இது 1930களில் உடுப்பி உணவகங்களுடன் மும்பைக்கு வந்தது.

## தயாரிப்பு மற்றும் பரிமாறும் முறை
* தமிழ்நாட்டில் பொதுவாக அரிசியுடன், துவரம் பருப்பு சேர்த்து ஊறவைத்து, அதனுடன் சிவப்பு மிளகாய் (வரமிளகாய்), கருவேப்பிலை, பெருங்காயம், உப்பு சேர்த்து கரகரப்பாக அரைத்து 'அடை மாவு' தயாரிக்கப்படுகிறது. இவ்வாறு தயார் செய்த மாவு புளிக்க வைக்கத் தேவையில்லை. அன்றே பயன்படுத்த ஏதுவாக தயார் செய்யப்படுகிறது. இதற்குச் சிறந்த இணை உணவாக பல காய்கறிகள் சேர்த்து செய்யப்படும் அவியல் உள்ளது. நாட்டு சர்க்கரை அல்லது வெல்லத்தூள் சேர்த்து உண்பதும் வழக்கத்தில் உள்ளது.   
* அக்காலத்தில் கத்தரிக்காய், வாழைப்பூ, தேங்காய், வெங்காயம் ஆகியவற்றையும் மிகப்பொடியாக அரிந்து 'அடை மாவின்' மீதுத் தூவிச் சமைப்பர். அடைக்கு இணை பதார்த்தமாக செட்டிநாடு உணவு முறைபடி கத்திரிக்காய் பால் கூட்டு எனப்படும் அவியல் சம்பிரதாயமாக தொட்டுக் கொள்ளப்பட்டது. 
* தற்காலத்தில் அடை தோசைக்கு ***பாண்டிச்சேரி சட்னி*** சரியான இணை பதார்த்தமாக உள்ளது. அதன் செய்முறையானது வெங்காயம், தக்காளி, பச்சை மிளகாய், வரமிளகாய், தேங்காய், **பொட்டுக்கடலை** மற்றும் கருவேப்பிலை, கடுகுடன் எண்ணெயில் சேர்த்து தாளித்து இது தயாரிக்கப்படுகிறது.
* மேலும் பல விதமான சட்னிகள் மற்றும் சாம்பார் உடனும் அடைதோசை பரிமாறப்படுகிறது.

## மேற்கோள்கள்

பகுப்பு:உணவுகள்
சீலா (மீன்)

**சீலா மீன்** ( ஆங்கிலம் : Barracuda) உணவிற்குப் பயன்படும் முதுகெலும்புள்ள திருக்கை மீன் போன்ற ஒருவகை மீன் இனம் ஆகும். இவற்றின் தோல் பகுதி மின்மையான செதில்களைக்கொண்டு காணப்படுகிறது. இவை பொதுவாக 2.1 மீட்டர் (6.9 அடி) நீலமும், 30 செமீ (12 அன்குலம்) அகலமும் கொண்டு காணப்படுகிறது. இவை அட்லாண்டி பெருங்கடல், கரிபியக் கடல் மற்றும் இந்தியப் பெருங்கடல் போன்றவற்றில் காணப்படுகிறது. இவை உப்பு நீரிலும், நன்னீரிலும் வளரும் தன்மைகொண்டது. இவை தண்ணீரின் மேல் மட்டத்திலும் பவளப்பறைக்கு அருகிலும் வாழுகிறது.உலகிலேயே அதிக விஷத்தன்மை உடைய மீன் வகை இது என கருதப்படுகிறது.

## வகைகள்
இவற்றில் ஓலைபோன்று நீளமாகக்காணப்படுவது *ஓலைச் சீலா*, கட்ட்கையாக உடல் முழுவதும் சாம்பல் நிறம் கொண்டு காணப்படுவது *கட்டையஞ்சீலா*, உருண்டைவடிவில் இருப்பது *குழிச் சீலா*, உடல்முழுவதும் சாம்பர் நிறம், வாயில் மட்டும் மஞ்சல் நிறத்தில் காணப்படுவது *கரைச் சீலா* (இவை கரை ஓரங்களில் காணப்படும்), கொழுப்பு அதிகமகவும் சாப்பிட அதிக சுவையுடன் உள்ள சீலா *நெய் சீலா*, *வெள்ளுராச் சீலா*, *லோப்புச் சீலா*, மற்றும் *நாய்க்குட்டிச் சீலா* என பலவகையில் இவை காணப்படுகின்றன.

## மேற்கோள்

பகுப்பு:மீன்கள்
தவிட்டுக்கொய்யா

**தவிட்டுக்கொய்யா** தென் மற்றும் தென் கிழக்கு ஆசிய நாடுகளில் காணப்படுகிறது. இதன் பழம் சாப்பிடுவதற்கு உரியது.

## படங்கள்

படிமம்:Hoa sim ở Đại Lải.jpg| *தவிட்டுக்கொய்யா* பூ
படிமம்:Rhodomyrtus tomentosa immature fruit.JPG|*தவிட்டுக்கொய்யா* காய்
படிமம்:Rhodomyrtus tomentosa Bushes Hong Kong.JPG|*தவிட்டுக்கொய்யா*, ஹாங் காங்.
படிமம்:Rose Myrtle Fruit in Hong Kong.jpg| ''தவிட்டுக்கொய்யா' 'பழம்


## மேற்கோள்கள்

பகுப்பு:பழ மரங்கள்
பகுப்பு:இந்தியாவின் உயிரினவளம்
பகுப்பு:சீனத் தாவரங்கள்
பகுப்பு:இந்தியத் தாவரங்கள்
பகுப்பு:இலங்கைத் தாவரங்கள்
பகுப்பு:தமிழ்நாட்டின் தாவரங்கள்
பழையங்குடி

**பழையங்குடி** என்ற  சிற்றூர் திருவாரூர் மாவட்டம், திருத்துறைப்பூண்டி வட்டம், பழையங்குடி ஊராட்சிக்கு உட்பட்டதாகும். இது திருவாரூர்-திருத்துறைப்பூண்டி வழித் தடத்தில் திருத்துறைப்பூண்டி அருகில் 8 கி.மீ. தொலைவில் அமைந்துள்ளது.

பழையங்குடி கிராமத்தில் பழையங்குடி ஊராட்சி ஒன்றிய நடுநிலைப் பள்ளி ஒன்று உள்ளதும். இக்கிராமத்தில் உள்ளவர்களின் முக்கிய தொழில் விவசாயம் ஆகும். அரிச்சந்திரா நதி பாய்கிறது.

இங்குள்ள பழமையான சிவன் கோவிலின் இறைவன் பெயர் அகத்தீஸ்வரர். கோவிலும் அகத்தீசுவர் கோவில் என்று அழைக்கப்படுகிறது. இக்கோவிலில் தைப்பூசத் திருவிழா கொண்டாடப்படுகிறது. இக்கிராம எல்லையில் தொழுதூரைச் சார்ந்த நல்ல மாரியம்மன் ஆலயம் அமைந்துள்ளது. இக்கோவிலில் சித்திரை மாதப் பெருவிழா நடத்தப்பட்டு வருகிறது.

இவ்வூரின் பழைமையான பெயர் கர்மரங்க வன ஷேத்திரம் ஆகும். கர்மவரங்க மரங்கள் நிறைந்து இருந்ததால் இது கர்மரங்க வன ஷேத்திரம் என அழைக்கப்பட்டது. இந்த கர்மரங்க மரத்திற்கு தம்பரத்தை மரம் என்ற பெயரும் உண்டு.

பகுப்பு:திருவாரூர் மாவட்டத்திலுள்ள கிராமங்கள்
1657

**1657** (MDCLVII) கிரெகொரியின் நாட்காட்டியில் ஒரு திங்கட்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் வியாழக்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* பெப்ரவரி 4 - இங்கிலாந்தில் யூதர்கள் வாழ்வதற்கு உரிமையுள்ளவர்கள் என ஆலிவர் கிராம்வெல் உறுதிப்படுத்தினார்.
* மார்ச் 2 - சப்பான் எடோவில் இடம்பெற்ற பெரும் தீ விபத்தில் 100,000 இற்கும் அதிகமானோர் உயிரிழந்தனர்.
* இங்கிலாந்தின் முதலாவது சாக்கலேட் மாளிகை இலண்டனில் திறக்கப்பட்டது.
* காப்பி பிரான்சில் அறிமுகப்படுத்தப்பட்டது.

## பிறப்புகள்

## இறப்புகள்
* சூன் 3 - வில்லியம் ஹார்வி, ஆங்கிலேய மருத்துவர் (பி. 1578)

## மேற்கோள்கள்

*
தாளைக்கரை கிராமம்

**தாளக்கரை**,  இந்தியாவின் தென் பகுதியிலுள்ள தமிழ்நாடு மாநிலத்திலுள்ள திருப்பூர் மாவட்டம், குண்டடம் ஊராட்சி ஒன்றியத்தில் உள்ள சங்கரண்டாம்பாளையம் ஊராட்சியிலுள்ள  கிராமம் ஆகும்.  இங்கு ஒன்று முதல் எட்டாம் வகுப்பு முடிய உள்ள ஓா் நடுநிலைப்பள்ளி உள்ளது. இக்கிராமம் அமராவதி ஆற்றங்கரையோரத்தின் மேற்கு திசையில் உள்ளது.இவ்வூரானது ஈரோடு மக்களவைத் தொகுதிக்கும் தாராபுரம் சட்டமன்றத் தொகுதிக்கும் உட்பட்டதாகும்.

## மேற்கோள்கள்

பகுப்பு:திருப்பூர் மாவட்டத்திலுள்ள கிராமங்கள்
சுண்ணாம்புக் கீரை

**சுண்ணாம்புக் கீரை** ( False Amaranth) (தாவரவியல்:Digera muricata) என்பது ஒரு வகையான கீரை வகை ஆகும். இதன் இலைகள் மருத்துவ குணம் உடையவையாக உள்ளது. இவை ஆசியக் காடுகளில் அதிகம் காணப்படுகிறது.  தொய்யக் கீரை, துயிலிக் கீரை, காட்டுக்கீரை என்றும் இதனை அழைப்பர்.  இதன் பிற தாவரவியல் பெயர்கள் * Achyranthes muricata, Achyranthes alternifolia, Digera alternifolia, Digera arvensis* என்பனவாகும்.

## மேற்கோள்கள்

## வெளியிணைப்புகள்
*plants.usda என்ற ஐக்கியஅமெரிக்க வேளாண் இணையப்பக்கத்தில்,  இதன் பரவலைக் காணலாம்.
*flowersofindia என்ற இணையப்பக்கத்தில், இதன் இந்திய விவரங்களைக் காணலாம்.

பகுப்பு:கீரைகள்
பகுப்பு:உணவு தொடர்பான பட்டியல்கள்
பகுப்பு:தகவற்பெட்டி தேவைப்படும் தாவரவியல் கட்டுரைகள்
சிறந்த துணை நடிகைக்கான பிலிம்பேர் விருது – தமிழ்

**சிறந்த துணை நடிகைக்கான பிலிம்பேர் விருது – தமிழ்** என்பது பிலிம்பேர் என்ற இதழால் 2002 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது தமிழகத் திரைப்படத்துறையில் சிறப்பான நடிப்பினை வெளிப்படுத்தும் சிறந்த துணை நடிகைக்கு வழங்கப்படுகிறது.

## விருது வென்றவர்கள்
இவ்விருதினைப் பெற்றவர்களும், அவர்கள் இவ்விருதினைப் பெற காரணமாக அமைந்த திரைப்படங்களும் கீழே பட்டியலிடப்பட்டுள்ளன. குறிப்பிடப்படும் ஆண்டானது அந்தத் திரைப்படம் வெளியான ஆண்டினைக் குறிப்பதாகும்.

## மேற்கோள்கள்

துணை நடிகை
விராலியூர்

**விராலியூர்** என்பது கோவை மாவட்டத்தின் தொண்டாமுத்தூர் ஒன்றியத்தை சேர்ந்த ஓர் கிராமமாகும். விராலி மரங்கள் அதிகம் காணப்பட்டதால் இது இப்பெயர் பெற்றதாக கருதப்படுகிறது. இது வெள்ளிமலைபட்டினம் பஞ்சாயத்தை சேர்ந்தது. சுமார் 2200 மக்கள்தொகை கொண்ட இந்த ஊரில் சுமார் 155 மாணவர்கள் பயின்றுவரும் ஒரு நடுநிலைப்பள்ளி உள்ளது. இப்பள்ளியின் அருகே ஜல்லிபாளையம் என்னும் பகுதியில் வலையர் சமுதாயத்தை சேர்ந்த மக்கள் வாழ்ந்து வருகின்றனர். அவர்கள் இருப்பிடம் மலை அடிவாரமே. விவசாயமே இவ்வூரின் முதன்மைத் தொழிலாக உள்ளது.

## அமைவிடம்
இவ்வூரானது, தொண்டாமுத்தூரிலிருந்து நரசிபுரம் செல்லும் சாலையில் சுமார் 6 கி.மீ தொலைவில் அமைந்துள்ளது.

## சிறப்புகள்
வைதேகி அருவி இவ்வூரின் அருகிலேயே அமைந்துள்ளது. முற்றிலும் இயற்கை சூழலுடன் உள்ள இப்பகுதியில் அதிகமாக விவசாய நிலங்களாக இருந்தாலும், இப்பகுதியில் பள்ளி, கல்லூரி வசதிகளும் உண்டு.

## கல்வி நிலையங்கள்
* கலைமகள் கல்லூரி 
* CIET என்னும் பொறியியல் கல்லூரி
* ரங்கநாதன் பல்தொழில்நுட்பக் கல்லூரி

## மேற்கோள்கள்

பகுப்பு:கோயம்புத்தூர் மாவட்டத்திலுள்ள கிராமங்கள்
சன் பார்மா

**சன் பார்மா** அல்லது **சன் ஃபார்மாசிட்டிகல்ஸ் தொழிற்சாலைகள் நிறுவனம்** (Sun Pharma, Sun Pharmaceuticals Industries Limited, , ), மும்பையைத் தலைமையிடமாகக் கொண்ட ஒரு பன்னாட்டு மருந்து நிறுவனமாகும். 1983 ஆம் ஆண்டு திலீப் சங்வியால் குஜராத் மாநிலத்திலுள்ள வாபி நகரில் துவங்கப்பட்டது. மும்பையை தலைமையிடமாகக் கொண்ட அந்நிறுவனம் தற்போது இதயவியல், நரம்பியல், இரையகக் குடயலியவியல் மற்றும் நீரிழிவு நோய்சர்க்கரை நோய்க்கான மருந்துகளை தயாரித்து வருகிறது. 2014 ஆம் ஆண்டு மற்றொரு மருந்து தயாரிக்கும் நிறுவனமான ரான்பாக்ஸியை வாங்கியது. இதனால் இந்நிறுவனம் நாட்டிலேயே மிகப்பெரிய மருந்துகள் உற்பத்தி செய்யும் நிறுவனமாக திகழ்கிறது.

இந்நிறுவனத்தின் முக்கியமான சந்தைகள் இந்தியா மற்றும் அமெரிக்கா ஆகும். இந்நிறுவனத்தின் தற்போதைய மொத்த விற்பனை சுமார் $12 பில்லியன் ஆகும், இது 2015ன் இறுதியில் $20 பில்லியனை எட்டும் என்று அறிக்கைகள் கூறுகின்றன. சுமார் 26 தொழிற்சாலைகளில் மருந்துகள் தயாரிக்கப்படுகின்றன். இந்நிறுவனம் 1994 ஆம் ஆண்டு பங்குச்சந்தையில் பட்டியிலடப்பட்டது. தற்போது மிகவும் லாபகரமாக விளங்கும் மருந்து நிறுவனங்களில் இதுவும் ஒன்றாகும். இஸ்ரேல் மகோவ் இந்நிறுவனத்தின் தற்போதைய தலைவர் ஆவார்.

இந்நிறுவனத்தின் வளர்ச்சிக்கு மற்ற மருந்து தயாரிக்கும் நிறுவனங்களை விலைக்கு வாங்கி, அதன் மருந்துகளை சன் பார்மா பெயரில் விற்பது உதவி புரிந்தது. சன் ஃபார்மா 1996 ஆம் ஆண்டு க்னோல் ஃபார்மஸிட்டிகல்ஸ் மற்றும் எம்.ஜே ஃபார்மஸிட்டிகல்ஸை கைப்பற்றியது. கரகோ ஃபார்மஸிடிகல்ஸை கைப்பற்றியதன் மூலமாக அமெரிக்க மருந்து சந்தையில் நுழைந்தது. மேலும் சன் ஃபார்மா பல்வேறு மருந்து நிறுவனங்களோடு கூட்டு முயற்சியில் ஈடுபட்டுள்ளது. 2010 ஆம் ஆண்டு டாரோ ஃபார்மஸிட்டிகல்ஸ் நிறுவனத்தில் சுமார் 67% பங்குகளை வாங்கியது.

2012 ஆம் ஆண்டு டுசா ஃபார்மஸிட்டிகல்ஸ் என்ற அமெரிக்க மருந்து தயாரிக்கும் நிறுவனத்தை வாங்கியது. 2014 ஆம் ஆண்டு ஏப்ரல் மாதம் ரான்பாக்சி லேபாரட்டரிஸ் நிறுவனத்தைக் கைப்பற்ற போவதாக அறிவித்தது. சுமார் $4 பில்லியன் மதிப்புள்ள ரான்பாக்ஸியை சன் ஃபார்மா பங்குகள் வாயிலாக விலைக்கு வாங்கியது. இந்த பங்கு பரிவர்த்தனைக்குப் பிறகு அமெரிக்காவில் இயங்கும் மிகப்பெரிய இந்திய மருந்து நிறுவனமாக அறிவிக்கப்பட்டது சன் ஃபார்மா. உலகிலேயே 5 ஆவது மிகப்பெரிய ஜெனரிக் மருந்துகள் தயாரிக்கும் நிறுவனமாக திகழ்கிறது இந்நிறுவனம்.

## மேற்கோள்கள்

## வெளியிணைப்புகள்
*

பகுப்பு:இந்திய நிறுவனங்கள்
பகுப்பு:இந்திய தேசிய பங்கு சந்தை நிறுவனங்கள்
பகுப்பு:நிப்டி 50 நிறுவனங்கள்